Sorare

Is físchluiche spóirt fantaisíochta bunaithe ar chriptea-airgeadra é Sorare. Forbraíodh sa bhliain 2018-19 é ag Nicolas Julia agus Adrien Montfort. Tá trí spórt ar fáil sa chluiche: peil, cispheil agus daorchluiche. Tá sé ar fáil ar Android, iOS agus ar bhrabhsálaithe gréasáin.

clé|mion|220x220px
clé|mion|220x220px|Fógraíocht
clé|mion|220x220px|Nicolas Julia, bunaitheoir Sorare in 2021
clé|mion|220x220px|Xavier Niel, infheisteoir sa bhliain 2019 (úinéir Free sa Fhrainc)
clé|mion|379x379px|Kylian Mbappé, infheisteoir
clé|mion|220x220px|Serena Williams, infheisteoir

 Cluiche 
Cumtar foirne de chúigear imreoir ag úsáid cártaí digiteacha imreora atá bunaithe ar an gcriptea-airgeadra Ethereum. Is licíní neamh-idirmhalartacha (LNI) cuid de na cártaí — lena n-áirítear cártaí teoranta, neamhchoitianta, an-neamhchoitianta agus cártaí uathúla — agus mar sin ní féidir iad a dhúbailt.  

Rangaítear na foirne de réir fheidhmíocht na n-imreoirí sa saol fíor, ar nós mar a bhíonn i gcluichí spóirt fantaisíochta traidisiúnta. Ríomhtar na pointí trí mhaitrís scórúcháin ag úsáid sonraí tríú páirtí ó Opta, áit ar féidir le gach imreoir suas le 100 pointe a bhailiú ag brath ar a bhfeidhmíocht. Coimeádann úsáideoirí na himreoirí céanna ar a bhfoireann gach séasúr, mura gcinnfidh siad iad a thrádáil, a scaoileadh, nó imreoirí nua a chlárú.

Tá Sorare ag oibriú ar líonra blocshlabhra Ethereum, agus is LNI gach cárta imreora. Síníodh comhaontuithe ceadúnúcháin le sraitheanna amhail an K League agus le clubanna amhail Real Madrid, chun ligean do na cártaí branda oifigiúil a bheith orthu, mar aon le grianghraif agus ainmneacha na n-imreoirí a úsáid.   Tá gach cárta uathúil ag gach úinéir agus ní féidir iad a mhalartú ar a chéile. Tá an luach margaidh, an praghas ag a dtrádálann ceannaitheoirí agus díoltóirí na cártaí, athraitheach.

 Gnó 
I mBealtaine 2019, d'fhógair an comhlacht babhta "réamh-síolta" de €550,000, lena n-áirítear an fiontraí teicneolaíochta Xavier Niel (úinéir Free sa Fhrainc).

I mí Iúil 2020, d'ardaigh an comhlacht $4 mhilliún, le tacaíocht ó sheaimpín Chraobh an Domhain sacair na Gearmáine, André Schürrle, i measc daoine eile. I mí na Nollag 2020, d'ardaigh an comhlacht €3.5 milliún eile, le tacaíocht ó sheaimpín Chraobh an Domhain Gerard Piqué, i measc daoine eile.

I Meán Fómhair 2021, d'ardaigh an comhlacht $680 milliún i mbabhta maoinithe Sraith B, rud a thug luachá $4.3 billiún ar an gcomhlacht. Sa mhí chéanna, chuir Sorare comhaontú ilbhliantúil i bhfeidhm le sraith sacair na Spáinne.

Ar an 12 Bealtaine 2022, shínigh Sorare comhpháirtíocht le Major League Baseball (MLB) chun spóirt a fhorbairt ar a ardán. Seoladh an cluiche bunaithe ar dhaorchluiche an 19 Iúil 2022.

I Meán Fómhair 2022, shínigh Sorare comhaontú ilbhliantúil le Cumann Cispheile Náisiúnta (NBA) agus le Cumann Imreoirí Cispheile Náisiúnta (NBPA).

I mí na Samhna 2022, chuaigh Lionel Messi isteach i Sorare mar infheisteoir agus mar ambasadóir branda. I measc na n-infheisteoirí eile tá Kylian Mbappé agus Serena Williams.

Ar an 30 Eanáir 2023, shínigh Sorare comhpháirtíocht leis an Premier League chun LNIanna ceadúnaithe go hoifigiúil a cheannach agus a úsáid.

I mí na Bealtaine 2024, cuireadh 13% den fhoireann as. I mí Dheireadh Fómhair 2025, d'fhógair Sorare go dtosódh sé ag aistriú ó StarkEx go Solana.

 Conspóide 
Meallann cearrbhachas ar líne daoine, a deirtear uaireanta.   Déantar dianrialú ar an tionscal áfach sa Fhrainc is sa Ríocht Aontaithe.

 Tagairtí 

 Naisc sheachtracha 

Catagóir:Peil fantaisíochta
Catagóir:Físchluichí
Catagóir:Cearrbhachas